Source: http://docplayer.fi/5640844-Interavanti-oyj-porssitiedote-10-6-2009-klo-10-40.html
Timestamp: 2017-11-25 09:50:14+00:00
Document Index: 15815361

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

INTERAVANTI OYJ PÖRSSITIEDOTE klo 10:40 - PDF
INTERAVANTI OYJ PÖRSSITIEDOTE klo 10:40
Download "INTERAVANTI OYJ PÖRSSITIEDOTE 10.6.2009 klo 10:40"
1 INTERAVANTI OYJ PÖRSSITIEDOTE klo 10:40 PROPOSTA OY SULAUTUU INTERAVANTI OYJ:ÖÖN Sulautumisjärjestelyn kuvaus Proposta Oy:n (Y-tunnus )ja Interavanti Oyj:n hallitukset ovat allekirjoittaneet tänään sulautumissuunnitelman, jonka mukaan Proposta Oy sulautuu Interavanti Oyj:öön ("Sulautuminen"). Proposta Oy on Intervanti Oyj:n toiseksi suurin yksittäinen osakkeenomistaja. Sulautumisen toteuttaminen yksinkertaistaisi yhtiön omistusrakennetta ja sulautumisen seurauksena yhtiön omistusrakenne vastaisi aiempaa paremmin arvopaperimarkkinoiden vaatimuksia yksinkertaisesta, avoimesta ja likvidistä osakeomistuksesta. Sulautumisen tarkoituksena on myös Interavanti Oyj:n toimintaedellytyksien parantaminen osakeomistuksen läpinäkyvyyttä lisäämällä. Omistusrakenteen yksinkertaistamisen tarkoituksena on siten myös helpottaa tulevaisuudessa mahdollisesti tapahtuvaa pääoman hankintaa ja parantaa mahdollisuuksia käyttää vastaanottavan yhtiön osakkeita esimerkiksi maksuvälineenä tulevissa yrityskauppatilanteissa. Sulautumisen täytäntöönpanon rekisteröintihetkellä Proposta Oy:n varat tulevat muodostumaan ainoastaan Proposta Oy:n omistamista Interavanti Oyj:n osakkeista, yhteensä kappaletta. Proposta Oy:llä ei ole sulautumisen täytäntöönpanon rekisteröintihetkellä mitään velkoja tai vastuita, joten Interavanti Oyj:lle ei siirry Sulautumisessa mitään velkoja tai vastuita. Sulautumisessa Proposta Oy:n ainoa osakkeenomistaja Veikko M. Vuorinen saa sulautumisvastikkeena Interavanti Oyj:n liikkeelle laskemia uusia osakkeita määrän, joka vastaa Proposta Oyj:n Sulautumisen täytäntöönpanohetkellä omistamien Interavanti Oyj:n osakkeiden edellä mainittua määrää. Muuta sulautumisvastiketta ei anneta. Proposta Oy:n tällä hetkellä omistamat osaketta edustavat noin 44,2 prosenttia osakkeista ja äänistä Interavantissa. Interavanti Oyj:n osakepääomaa ei koroteta Sulautumisen yhteydessä. Interavanti Oyj:n hallitus tulee erillisellä päätöksellä mitätöimään sen omistukseen tulevat, Proposta Oy:n tällä hetkellä omistamat Interavanti Oyj:n osakkeet siten, että päätös ilmoitetaan rekisteröitäväksi samaan aikaan Sulautumisen täytäntöönpanon rekisteröinnin kanssa. Sulautuminen ei siten tule vaikuttamaan Interavanti Oyj:n osakepääomaan tai osakkeiden lukumäärään verrattuna tilanteeseen ennen Sulautumisen täytäntöönpanoa. Sulautumisvastikkeen antamisesta päättää Interavanti Oyj:n hallitus varsinaisen yhtiökokouksen antaman osakeantivaltuutuksen perusteella. Sulautumisen seurauksena Interavantin liikkeelle laskemien osakkeiden määrä ei tule muuttumaan ja näin ollen Sulautumisella ei ole vaikutuksia Interavantin muiden osakkeenomistajien osakeomistuksiin. Sulautumisella ei ole vaikutusta vähemmistöosakkeenomistajien tosiasialliseen asemaan. Sulautumisella ei myöskään ole vaikutusta osakassopimuksen perusteella yksissä tuumin toimivien Oy Joeston Ltd:n, Lasse Jokisen ja Veikko M. Vuorisen (ja ennen Sulautumista myös Proposta Oy:n) omistamien osakkeiden yhteenlaskettuun määrään, koska Veikko M. Vuorisen Sulautumisen toteutuessa sulautumisvastikkeena tulevat osakkeet vastaavat lukumäärältään Proposta Oy:n ennen Sulautumisen toteutumista omistamia osakkeita. Sulautuminen tullaan suunnitelman mukaan saattamaan loppuun ja rekisteröimään mennessä. Interavanti Oyj:n ja Proposta Oy:n välillä tänään allekirjoitettu sulautumissuunnitelma on tämän pörssitiedotteen Liitteenä.
2 Finanssivalvonnan antamat poikkeusluvat Finanssivalvonta on päätöksellään antanut Interavanti Oyj:lle poikkeusluvan arvopaperimarkkinalain 2 luvun 3 :n mukaisesta velvollisuudesta julkistaa esite haettaessa sulautumisvastikkeena annettavien osakkeiden ottamista julkisen kaupankäynnin kohteeksi. Interavanti Oyj:n tietoon on myös tullut, että Finanssivalvonta on päätöksellään antanut osakassopimuksen perusteella yksissä tuumin toimiville Veikko M. Vuoriselle, Oy Joeston Ltd:lle ja Lasse Jokiselle poikkeusluvan arvopaperimarkkinalain 6 luvun 10 :n mukaisesta velvollisuudesta tehdä tarjous muista Interavanti Oyj:n liikkeeseen laskemista osakkeista. Mainittujen osakkeenomistajien ja Proposta Oy:n osakkeiden yhteenlaskettu ääniosuus laskee hetkellisesti alle puoleen, kun Proposta Oy:n omistamat osakkeet siirtyvät Interavanti Oyj:n omistukseen. Kun Veikko M. Vuorinen saa samalla hetkellä sulautumisvastikkeena saman määrän Interavanti Oyj:n uusia osakkeita, mainittujen osakkeenomistajien yhteenlaskettu ääniosuus ylittää jälleen puolet Interavanti Oyj:n kaikkien osakkeiden äänimäärästä. Finanssivalvonta on myöntänyt poikkeusluvan, koska sulautumisessa Interavanti Oyj:n osakkeisiin liittyvä määräysvalta ei tosiasiallisesti siirry Vuorisen ollessa Proposta Oy:n ainoa osakkeenomistaja ja koska yksissä tuumin toimivien osakkeenomistajien yhteenlaskettu ääniosuus Interavanti Oyj:n osakkeiden äänimäärästä ei muutu järjestelyn seurauksena. Finanssivalvonta on myös katsonut, että poikkeusluvan myöntäminen ei kokonaisuutena arvioiden olennaisesti vaaranna Interavanti Oyj:n vähemmistöosakkeenomistajien asemaa. INTERAVANTI OYJ Veikko M Vuorinen toimitusjohtaja Lisätietoja: toimitusjohtaja Veikko M Vuorinen p. (09) , , fax (09) JAKELU NASDAQ OMX Helsinki keskeiset tiedotusvälineet LIITE SULAUTUMISSUUNNITELMA Allekirjoittaneet osakeyhtiöt ovat tänään allekirjoittaneet seuraavan sulautumissuunnitelman: 1. Sulautumiseen osallistuvat yhtiöt Sulautuva yhtiö Proposta Oy ( ) Pääskyskuja 6, Espoo Vastaanottava yhtiö Interavanti Oyj ( ) Mannerheimintie 118, Helsinki 2. Sulautuminen Proposta Oy sulautuu Interavanti Oyj:öön osakeyhtiölain 16 luvun 2 :n 1 momentin 1 kohdan mukaisella absorptiosulautumisella tämän sulautumissuunnitelman mukaisin ehdoin siten, että sulautuvan yhtiön kaikki varat, velat, vastuut ja oikeudet siirtyvät selvitysmenettelyttä Interavanti Oyj:lle.
3 3. Selvitys sulautumisen syistä Sulautumisen syynä on lisätä vastaanottavan yhtiön eli Interavanti Oyj:n mahdollisuuksia toimia nykyaikaisten arvopaperimarkkinoiden odotusten mukaisella tavalla. Sulautumisen toteuttaminen yksinkertaistaisi yhtiön omistusrakennetta ja sulautumisen seurauksena yhtiön omistusrakenne vastaisi aiempaa paremmin arvopaperimarkkinoiden vaatimuksia yksinkertaisesta, avoimesta ja likvidistä osakeomistuksesta. Sulautumisen tarkoituksena on myös Interavanti Oyj:n toimintaedellytyksien parantaminen osakeomistuksen läpinäkyvyyttä lisäämällä. Interavanti Oyj pyrkii parantamaan mahdollisuuksiaan siirtyä uusille toimialoille ja lisäämään oman ja vieraan pääoman ehtoista rahoitusta. Omistusrakenteen yksinkertaistamisen tarkoituksena on siten myös helpottaa tulevaisuudessa mahdollisesti tapahtuvaa pääoman hankintaa ja parantaa mahdollisuuksia käyttää vastaanottavan yhtiön osakkeita esimerkiksi maksuvälineenä tulevissa yrityskauppatilanteissa. Vastaanottavan yhtiön omistuspohja vastaa sulautumisen jälkeen paremmin sen tosiasiallista päätösvaltaa käyttäviä tahoja. 4. Yhtiöjärjestyksen muutokset Sulautuminen ei aiheuta muutoksia vastaanottavan yhtiön Interavanti Oyj:n yhtiöjärjestykseen. 5. Sulautumisvastike, sen jakautuminen, antamisajankohta ja muut vastiketta koskevat ehdot Proposta Oy:llä on vain yksi osakkeenomistaja, Veikko Vuorinen. Osakkeenomistaja saa sulautumisvastikkeena uusia Interavanti Oyj:n osakkeita yhteensä kappaletta. Yhtiössä ei ole erilajisia osakkeita. Sulautumisvastike on siten kaikilta osin edellä mainittu. Sulautumisvastikkeen antamisesta päättää vastaanottavan yhtiön hallitus varsinaisen yhtiökokouksen päättämän, uusien osakkeiden antamista koskevan valtuutuksen perusteella. Sulautumisvastike annetaan heti sulautumisen täytäntöönpanon tultua rekisteröidyksi merkityttämällä sulautumisvastikkeeseen oikeutettu osakkeenomistaja vastaanottavan yhtiön osakasluetteloon. Osakkeenomistajalle annetaan ohjeet sulautumisvastikkeena saatavien osakkeiden arvo-osuusjärjestelmään kirjaamisen toteuttamisesta ja osakkeenomistajan tulee noudattaa näitä ohjeita. Sulautumisvastikkeena annettavat vastaanottavan yhtiön uudet osakkeet haetaan kaupankäynnin kohteeksi Nasdaq OMX Helsingin pörssin päälistalla siten, että uudet osakkeet ovat kaupankäynnin kohteena arviolta sulautumisen täytäntöönpanon rekisteröintiä seuraavana arkipäivänä. 6. Optio-oikeuden ja muun erityisen oikeuden haltijan oikeudet Sulautuvassa yhtiössä ei ole optio-oikeuksien tai muiden osakkeisiin oikeuttavien erityisten oikeuksien haltijoita. 7. Ehdotus vastaanottavan yhtiön mahdollisesta osakepääoman korotuksesta Vastaanottavan yhtiön osakepääomaa ei koroteta sulautumisen johdosta, vaan sulautumisvastikkeena annettavat kappaletta vastaanottavan yhtiön uusia osakkeita annetaan osakepääomaa korottamatta. Vastaanottavalle yhtiölle siirtyvät sulautuvan yhtiön omistamat vastaanottavan yhtiön osakkeet tullaan mitätöimään erillisellä hallituksen päätöksellä.
4 Vastaanottava yhtiö pyrkii siihen, että kaupparekisteri-ilmoitus näiden osakkeiden mitätöintiä koskevasta hallituksen päätöksestä rekisteröidään samalla hetkellä kuin sulautumisen täytäntöönpano. 8. Selvitys sulautuvan yhtiön varoista, veloista ja omasta pääomasta ja niiden arvostamiseen vaikuttavista seikoista, sulautumisen suunnitellusta vaikutuksesta vastaanottavan yhtiön taseeseen sekä sulautumiseen sovellettavista kirjanpidollisista menetelmistä Sulautuvan yhtiön varat muodostuivat kirjanpitoajon mukaisesti aineellisista hyödykkeistä, sijoituksista, vaihto-omaisuudesta (sisältäen mm. vastaanottavan yhtiön osakkeita kappaletta), saamisista sekä rahoista ja pankkisaamisista, kirjanpitoarvoltaan yhteensä ,60 euroa. Vastaavasti saman ajankohdan velat muodostuivat lainoista rahoituslaitoksilta, muista veloista ja siirtoveloista, kirjanpitoarvoltaan yhteensä ,79 euroa. Sulautumissuunnitelman laatimishetkellä sulautuvan yhtiön omistamiin vastaanottavan yhtiön osakkeisiin kohdistuu panttioikeus, mutta tämä vakuusjärjestely muutetaan sulautumisen täytäntöönpanon rekisteröintiin mennessä tai rekisteröintihetkellä siten, että nämä osakkeet eivät enää silloin ole sulautuvan yhtiön tai minkään muunkaan tahon velkojen vakuutena. Sulautuva yhtiö järjestelee varansa ja velkansa sulautumisen täytäntöönpanon rekisteröintiin mennessä siten, että rekisteröintihetkellä yhtiön varat muodostuvat ainoastaan vastaanottavan yhtiön osakkeista, yhteensä kappaletta, ja velkoja ei ole lainkaan. Vastaanottavalle yhtiölle siirtyvät lopputilityksen mukaiset varat ja mahdolliset velat. Proposta Oy:n oma pääoma per on ,81 euroa. Sulautumisen yhteydessä sulautuvan yhtiön osakkeenomistajille annetaan sulautumisvastikkeena yhteensä vastaanottavan yhtiön liikkeellelaskemia uusia osakkeita. Jos sulautumisen vastaanottokirjauksen yhteydessä syntyy fuusioerotus sulautuvan yhtiön varojen ja velkojen erotuksesta, käsitellään fuusioerotus vastaanottavan yhtiön kirjanpidossa kirjanpitolain mukaisesti. Sulautumisella ei ole vastaanottavan yhtiön kannalta välitöntä tulosvaikutusta. Ottaen huomioon sulautuvan yhtiön ennakoitu tuloskehitys suunniteltuun sulautumisen täytäntöönpanoajankohtaan mennessä ja taseasema sulautumishetkellä, sulautumisella ei ole vaikutusta vastaanottavan yhtiön oman pääomaan kokonaismäärään. Sulautuvan yhtiön tase-erät kirjataan vastaanottavan yhtiön taseeseen soveltaen seuraavia kirjanpidollisia menetelmiä: Sulautuminen on tarkoitus toteuttaa kirjanpidossa yhdistelmämenetelmällä. Sulautuvan yhtiön varat ja velat siirtyvät vastaanottavalle yhtiölle lopputilityksen mukaisin kirjanpitoarvoin. Sulautuvan yhtiön varat kirjataan kirjanpitolain ja -asetuksen mukaiseen taseerään vastaanottavan yhtiön taseen vastaaviin. Sulautuvan yhtiön velat kirjataan vastaanottavan yhtiön vieraan pääoman asianmukaisiin eriin lukuun ottamatta eriä, jotka tarkoittavat vastaanottavan yhtiön saamisia sulautuvalta yhtiöltä; nämä saamissuhteet sammuvat sulautumisessa. Sulautumisen täytäntöönpanohetkelle laadittavan lopputilityksen mukaan laskettava sulautumisessa siirtyneiden varojen ja velkojen erotus kirjataan sulautumisvastikkeena annettavan uusien osakkeiden merkintähintana vastaanottavan yhtiön omaan pääomaan siten kuin edellä on kuvattu. 9. Ehdotus sulautumiseen osallistuvien yhtiöiden oikeudesta päättää muista kuin tavanomaiseen liiketoimintaan kuuluvista järjestelyistä, jotka vaikuttavat niiden oman pääoman tai osakkeiden määrään Sulautuvan yhtiön päätös, joka vaikuttaisi sen oman pääoman tai osakkeiden määrään (selvyyden vuoksi todetaan, että ei kuitenkaan tavanomaisen liiketoiminnan
5 harjoittaminen, joka vaikuttaa tuloksen kautta oman pääoman määrään) edellyttää vastaanottavan yhtiön hallituksen suostumusta. Vastaanottavan yhtiön päätökset, jotka vaikuttavat sen omaan pääomaan tai osakkeiden määrään, eivät edellytä sulautuvan yhtiön suostumusta, mikäli päätös perustuu voimassaolevaan yhtiökokouksen hallitukselle antamaan valtuutukseen. 10. Selvitys pääomalainoista Sulautuvalla taikka vastaanottavalla yhtiöllä ei ole osakeyhtiölain 12 luvun 1 :n mukaisia pääomalainoja. 11. Omistussuhteet Sulautuva yhtiö omistaa kappaletta vastaanottavan yhtiön osakkeita. Sulautuvalla yhtiöllä ei ole sulautumisen täytäntöönpanon rekisteröintihetkellä tytäryhtiötä. Vastaanottava yhtiö ei omista sulautuvan yhtiön osakkeita. 12. Yrityskiinnitykset Sulautumiseen osallistuvien yhtiöiden omaisuuteen ei kohdistu yrityskiinnityksiä. 13. Erityiset edut ja oikeudet Sulautumisen johdosta yhtiöiden hallitusten jäsenille, toimitusjohtajille, tilintarkastajille tai sulautumissuunnitelmasta lausunnon antavalle tilintarkastajalle ei anneta osakeyhtiölain 16 luvun 3 :n 14 kohdassa tarkoitettuja erityisiä etuja tai oikeuksia. 14. Sulautumisen täytäntöönpanon suunniteltu rekisteröintiajankohta Sulautumiseen osallistuvien yhtiöiden tarkoituksena on, että sulautumisen täytäntöönpano rekisteröidään Sulautumisen muut ehdot Muita sulautumisen ehtoja ei ole. 16. Tilintarkastajan lausunto KHT Samuli Perälä nimetään antamaan osakeyhtiölain 16 luvun 4 :n 1 momentin mukainen lausunto siitä, onko sulautumissuunnitelmassa annettu oikeat ja riittävät tiedot perusteista, joiden mukaan sulautumisvastike määrätään, sekä vastikkeen jakamisesta. Vastaanottavalle yhtiölle annettavassa lausunnossa on lisäksi mainittava, onko sulautuminen omiaan vaarantamaan yhtiön velkojen maksun. Helsinki, PROPOSTA OY:N HALLITUS INTERAVANTI OYJ:N HALLITUS SULAUTUMISSUUNNITELMAN LIITTEET 1. Tilintarkastajan lausunto osakeyhtiölain 16 luvun 4 :n 1 momentin mukaisesti